type: legislation

jurisdiction: EU

text:
 EUROPSKA KOMISIJA
 Bruxelles, 29.4.2022.
 COM(2022) 191 final
 2022/0136(NLE)
 Prijedlog
 ODLUKE VIJEĆA
 o stajalištu koje treba zauzeti u ime Europske unije u Vijeću za pridruživanje osnovanom Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja Prioriteta partnerstva EU-Egipat
 OBRAZLOŽENJE
 1.Predmet prijedloga
 Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Vijeća za pridruživanje EU-Egipat u vezi s predviđenim donošenjem Prioriteta partnerstva EU-Egipat za razdoblje 2021.–2027.
 2.Kontekst prijedloga
 2.1.Euromediteranski sporazum
 Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, potpisan je 25. lipnja 2001. u Luksemburgu, a stupio je na snagu 1. lipnja 2004.
 1
 („Sporazum”). Sporazum o pridruživanju pravna je osnova za bilateralne odnose između EU-a i Egipta.
 Sporazum ima sljedeće ciljeve:
 –osigurati odgovarajući okvir za politički dijalog koji će omogućiti razvitak bliskih političkih odnosa između stranaka,
 –uspostaviti uvjete za postupnu liberalizaciju trgovine robom, uslugama i kapitalom,
 –potaknuti razvoj uravnoteženih gospodarskih i društvenih odnosa između stranaka putem dijaloga i suradnje,
 –unaprijediti uvjete života i zapošljavanja te povećati produktivnost i financijsku stabilnost,
 –poticati regionalnu suradnju u cilju jačanja miroljubivog suživota i gospodarske i političke stabilnosti,
 –promicati suradnju u drugim područjima od uzajamnog interesa.
 2.2.Vijeće za pridruživanje EU–Egipat
 Vijeće za pridruživanje EU-Egipat osnovano je člankom 74. Euromediteranskog sporazuma.
 Člankom 76. Sporazuma Vijeću za pridruživanje daje se ovlast za donošenje odluka u svrhu ostvarenja ciljeva Sporazuma u slučajevima predviđenima u Sporazumu i ovlast za davanje preporuka. Odluke su obvezujuće za stranke. U skladu s Poslovnikom, Vijećem za pridruživanje naizmjenično u razdoblju od 12 mjeseci predsjedaju EU i Egipat. Predviđeno je da se Vijeće za pridruživanje sastaje jednom godišnje na ministarskoj razini.
 2.3.Predviđeni akt Vijeća za pridruživanje EU-Egipat
 Vijeće za pridruživanje EU-Egipat treba na svojem IX. sastanku donijeti preporuku o Prioritetima partnerstva EU-Egipat za razdoblje 2021.–2027. („predviđeni akt”).
 Svrha je predviđenog akta voditi i usmjeravati partnerstvo EU-Egipat u razdoblju 2021.–2027.
 Revidiranom europskom politikom susjedstva
 2
 koja je donesena u studenome 2015. uspostavljen je novi okvir za definiranje bilateralnih odnosa s partnerima. Ti bi odnosi trebali biti opisani u političkom dokumentu naslovljenom „Prioriteti partnerstva” koji je ključna referentna točka za dogovor s partnerskim zemljama o određenom broju ciljanih prioriteta za naredne godine. EU i Egipat imaju dugotrajno partnerstvo. Radi daljnjeg jačanja čvrstog i višedimenzionalnog odnosa između dvaju partnera utvrđeni su Prioriteti partnerstva kako bi se podržala provedba Sporazuma o pridruživanju između EU-a i Egipta.
 Prioriteti partnerstva odražavaju zajedničke interese i usmjereni su na područja u kojima EU i Egipat imaju obostranu korist od suradnje. Glavni su politički prioriteti utvrđeni u odnosima EU-a i Egipta za razdoblje 2021.–2027. sljedeći: i. suvremeno održivo gospodarstvo i socijalni razvoj Egipta, ii. partnerstvo u vanjskoj politici, iii. veća stabilnost.
 3.Stajalište koje treba zauzeti u ime Unije
 Stajalište koje treba zauzeti u ime Unije trebalo bi biti da se odobri nacrt Prioriteta partnerstva EU-Egipat kako je priložen ovom prijedlogu.
 Prioriteti partnerstva EU-Egipat utjelovljuju zajedničke ciljeve europske politike susjedstva kao zajedničkog područja mira, blagostanja i stabilnosti. Njima se nastoje prevladati zajednički izazovi s kojima se suočavaju EU i Egipat kako bi se promicali zajednički interesi i zajamčio dugoročni održivi razvoj s obje strane. Osim toga, u skladu su s težnjom iz zaključaka Europskog vijeća od 10. i 11. prosinca 2020.
 3
 da demokratsko, stabilnije, zelenije i naprednije južno susjedstvo bude strateški prioritet EU-a.
 U Prioritetima partnerstva posebna se pozornost posvećuje jačanju suradnje vođene novom agendom EU-a za Sredozemlje
 4
 i gospodarskim i investicijskim planom za južne susjede
 5
 u okviru te agende, europskom zelenom planu i Zaključcima Vijeća o obnovljenom partnerstvu s južnim susjedstvom od 16. travnja 2021.
 6
 te ublažavanju nepovoljnih socioekonomskih posljedica pandemije bolesti COVID-19, što obuhvaća zeleni, digitalni, otporan i uključiv oporavak. Sporazumom o pridruživanju između EU-a i Egipta utvrđuje se opći okvir za suradnju i Prioritete partnerstva. Prioriteti partnerstva temelje se na Programu održivog razvoja do 2030.
 7
 , UN-ovim ciljevima održivog razvoja, Pariškom klimatskom sporazumu i zajedničkom zalaganju za univerzalne vrijednosti demokracije, vladavine prava i poštovanja ljudskih prava.
 Prioriteti partnerstva trebali bi pridonijeti zadovoljavanju težnji naroda s obje strane Sredozemlja, osobito u osiguravanju socijalne pravde, primjerenih radnih mjesta, gospodarskog blagostanja i znatno boljih životnih uvjeta. Ključni su aspekti tih ciljeva uključivi rast koji se temelji na inovacijama, djelotvornom i participativnom upravljanju i koji je zasnovan na vladavini prava, ljudskim pravima i temeljnim slobodama, uključujući socijalna i radnička prava, zatim osnaživanje žena radi postizanja rodne ravnopravnosti te prava djeteta. U prioritetima partnerstva uzimaju se u obzir i uloge EU-a i Egipta kao međunarodnih aktera i nastoji se povećati njihova bilateralna suradnja te regionalna i međunarodna suradnja. Bolja povezivost između EU-a i Egipta, pri čemu se ističu pametna mobilnost te automatizirana i elektronička mobilnost, digitalizacija i zeleno gospodarstvo, bit će važno sredstvo koje nudi nove mogućnosti suradnje u tom kontekstu. Provedba vodećih inicijativa gospodarskog i investicijskog plana iz nove agende za Sredozemlje, među ostalim putem inicijativa Tima Europa, doprinijet će ostvarenju Prioriteta partnerstva. Oni su važan dio suradnje EU-a s Egiptom i pomažu u zaštiti naših zajedničkih interesa i dobara na Sredozemlju.
 Prioriteti partnerstva EU-Egipat sastavljeni su nakon bliskog savjetovanja s relevantnim službama Komisije i predstavnicima država članica EU-a u radnoj skupini Vijeća za Magreb i Mašrek te nakon pregovora s egipatskim Ministarstvom vanjskih poslova.
 4.Pravna osnova
 4.1.Postupovna pravna osnova
 4.1.1.Načela
 Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
 Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
 8
 .
 4.1.2.Primjena na ovaj predmet
 Vijeće za pridruživanje EU-Egipat je tijelo osnovano Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane („Sporazum”), koji je potpisan 25. lipnja 2001., a stupio je na snagu 1. lipnja 2004.
 Akt koji Vijeće za pridruživanje EU-Egipat treba donijeti je akt koji proizvodi pravne učinke. Predviđeni akt može presudno utjecati na sadržaj sljedećeg zakonodavstva EU-a: EU-ovu politiku razvojne suradnje s Egiptom. To je zato što će se Prioritetima partnerstva EU-Egipat voditi i usmjeravati budući odnosi EU-a i Egipta, uključujući programiranje pomoći u kontekstu razvojne suradnje u okviru novog Instrumenta za susjedstvo, razvoj i međunarodnu suradnju (NDICI), tijekom razdoblja 2021.–2027. Predviđenim aktom ne dopunjuje se niti mijenja institucionalni okvir sporazuma.
 Stoga je postupovna pravna osnova za predloženu odluku članak 218. stavak 9. UFEU-a.
 4.2.Materijalna pravna osnova
 4.2.1.Načela
 Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.
 4.2.2.Primjena na ovaj predmet
 Glavni cilj i sadržaj predviđenog akta odnose se na suradnju s trećom zemljom u okviru sporazuma o pridruživanju i europske politike susjedstva. Mjere čije je donošenje predviđeno općenito se odnose na sva područja obuhvaćena Sporazumom o pridruživanju i usmjerene su na daljnju provedbu i produbljivanje pridruživanja između stranaka. Iz toga proizlazi da područje koje obuhvaća ova odluka treba odrediti s obzirom na Sporazum o pridruživanju u cjelini. Stoga je materijalna pravna osnova predložene odluke članak 217. UFEU-a.
 4.3.Zaključak
 Pravna osnova predložene odluke trebao bi biti članak 217. u vezi s člankom 218. stavkom 9. UFEU-a.
 5.Objava predviđenog akta
 Budući da će se aktom Vijeća za pridruživanje EU-Egipat izmijeniti prethodni prioriteti partnerstva EU-Egipat doneseni na sastanku Vijeća za pridruživanje EU-Egipat 25. srpnja 2017.
 9
 , primjereno ga je nakon donošenja objaviti u Službenom listu Europske unije.
 2022/0136 (NLE)
 Prijedlog
 ODLUKE VIJEĆA
 o stajalištu koje treba zauzeti u ime Europske unije u Vijeću za pridruživanje osnovanom Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja Prioriteta partnerstva EU-Egipat
 VIJEĆE EUROPSKE UNIJE,
 uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
 uzimajući u obzir prijedlog Europske komisije,
 budući da:
 (1)Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane („Sporazum”), potpisan je 25. lipnja 2001., a stupio je na snagu 1. lipnja 2004.
 10
 (2)Na temelju članka 76. Euromediteranskog sporazuma Vijeće za pridruživanje može donositi odluke radi ostvarenja ciljeva Sporazuma i dati odgovarajuće preporuke. Vijeće za pridruživanje EU-Egipat na svojem IX. sastanku treba donijeti preporuku o Prioritetima partnerstva EU-Egipat.
 (3)Budući da je riječ o aktu koji će imati pravne učinke, primjereno je utvrditi stajalište koje treba zauzeti u ime Unije u okviru Vijeća za pridruživanje EU-Egipat.
 (4)Svrha je predviđenog akta voditi i usmjeravati partnerstvo EU-Egipat u razdoblju 2021.–2027. EU i Egipat imaju dugotrajno partnerstvo. Radi daljnjeg jačanja čvrstog i višedimenzionalnog odnosa između dvaju partnera utvrđeni su Prioriteti partnerstva kako bi se podržala provedba Sporazuma o pridruživanju između EU-a i Egipta,
 DONIJELO JE OVU ODLUKU:
 Članak 1.
 Stajalište koje treba zauzeti u ime Unije na IX. sastanku Vijeća za pridruživanje EU-Egipat temelji se na nacrtu preporuke Vijeća za pridruživanje EU-Egipat o donošenju Prioriteta partnerstva EU-Egipat priloženom ovoj Odluci.
 Članak 2.
 Ova je Odluka upućena Komisiji i Visokom predstavniku Unije za vanjske poslove i sigurnosnu politiku.
 Sastavljeno u Bruxellesu,
 Za Vijeće
 Predsjednik/Predsjednica
 (1)
 Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane; SL L 304, 30.9.2004.
 (2)
 Zajednička komunikacija Europskom parlamentu, Vijeću, Europskom gospodarskom i socijalnom odboru te Odboru regija: Revizija europske politike susjedstva SWD(2015) 500
 (3)
 https://www.consilium.europa.eu/media/47296/1011-12-20-euco-conclusions-en.pdf
 (4)
 JOIN(2021) 2 final
 (5)
 SWD(2021) 23 final
 (6)
 https://ec.europa.eu/neighbourhood-enlargement/news_corner/news/new-agenda-mediterranean-council-approves-conclusions-renewed-partnership-southern_en
 (7)
 Rezolucija UN-a 70/1 Promijeniti svijet:
 program održivog razvoja do 2030.
 (8)
 Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.
 (9)
 Preporuka br. 1/2017 Vijeća za pridruživanje EU-Egipat od 25. srpnja 2017. o dogovoru o Prioritetima partnerstva EU-Egipat; SL L 255/26, 3.10.2017.
 (10)
 Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane; SL L 304, 30.9.2004.
 ---documentbreak---
 EUROPSKA KOMISIJA
 Bruxelles, 29.4.2022.
 COM(2022) 191 final
 PRILOG
 Prijedlogu ODLUKE VIJEĆA
 o stajalištu koje treba zauzeti u ime Europske unije u Vijeću za pridruživanje osnovanom Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja Prioriteta partnerstva EU-Egipat
 PRILOG
 PREPORUKA br. 1 S DEVETOG SASTANKA VIJEĆA ZA PRIDRUŽIVANJE EU-EGIPAT
 od DD. MM. 2022. o dogovoru u pogledu Prioriteta partnerstva EU-Egipat
 VIJEĆE ZA PRIDRUŽIVANJE EU–EGIPAT,
 uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Egipta, s druge strane,
 budući da:
 (1)Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, potpisan je 25. lipnja 2001. i stupio je na snagu 1. lipnja 2004.
 (2)Člankom 76. Euromediteranskog porazuma Vijeću za pridruživanje daje se ovlast za donošenje odluka radi ostvarenja ciljeva Sporazuma i ovlast za davanje preporuka.
 (3)U skladu s člankom 86. Euromediteranskog sporazuma stranke poduzimaju sve opće ili posebne mjere potrebne za ispunjavanje svojih obveza iz tog sporazuma i nastoje ostvariti ciljeve utvrđene u njemu.
 (4)Nakon preispitivanja Europske politike susjedstva predložena je nova faza angažmana među partnerima kako bi se omogućio veći osjećaj odgovornosti na obje strane.
 (5)EU i Egipat dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2021.–2020. radi svladavanja zajedničkih izazova s kojima se suočavaju EU i Egipat i promicanja zajedničkih interesa.
 (6)Stranke Euromediteranskog sporazuma postigle su dogovor o tekstu Prioriteta partnerstva EU-Egipat koji će biti jedan od temelja provedbe Euromediteranskog sporazuma, usmjeravajući suradnju na zajednički utvrđene obostrane interese,
 PREPORUČUJE:
 Članak 1.
 Vijeće za pridruživanje preporučuje da stranke provedu Prioritete partnerstva EU-Egipat kako su navedeni u Prilogu.
 Članak 2.
 Prioriteti partnerstva EU-Egipat iz članka 1. zamjenjuju prioritete partnerstva EU-Egipat čija je provedba bila preporučena Preporukom br. 1/2017 Vijeća za pridruživanje od 25. srpnja 2017.
 Članak 3.
 Ova Preporuka stupa na snagu na dan donošenja.
 Sastavljeno u xx [dan mjesec godina.]
 Za Vijeće za pridruživanje
 Predsjednik
 ***
 Prioriteti partnerstva EU-Egipat za razdoblje 2021.–2027.
 I. Uvod
 Cilj je ovih Prioriteta partnerstva zajednički prevladavati izazove s kojima se suočavaju EU i Egipat, promicati zajedničke interese, jamčiti dugoročnu stabilnost i održiv razvoj s obje strane Sredozemlja, jačati suradnju i realizirati neiskorišteni potencijal odnosa. U njima se posebna se pozornost posvećuje jačanju suradnje vođene novom egipatskom „Strateškom vizijom održivog razvoja do 2030.”, revidiranom europskom politikom susjedstva predstavljenom u novoj agendi EU-a za Sredozemlje
 1
 i gospodarskim i investicijskim planom za južno susjedstvo
 2
 u okviru te agende, europskom zelenom planu i Zaključcima Vijeća o obnovljenom partnerstvu s južnim susjedstvom od 16. travnja 2021.
 3
 te ublažavanju nepovoljnih socioekonomskih posljedica pandemije bolesti COVID-19, što obuhvaća zeleni, digitalni, otporan i uključiv oporavak. Sporazumom o pridruživanju između EU-a i Egipta utvrđuje se opći okvir za suradnju i Prioritete partnerstva. Prioriteti partnerstva temelje se na Programu održivog razvoja do 2030.
 4
 , UN-ovim ciljevima održivog razvoja, Pariškom klimatskom sporazumu i zajedničkom zalaganju za univerzalne vrijednosti demokracije, vladavine prava i poštovanja ljudskih prava. Osim toga, oni su usklađeni s težnjom iz zaključaka Europskog vijeća od 10. i 11. prosinca 2020.
 5
 da demokratsko, stabilnije, zelenije i naprednije južno susjedstvo bude strateški prioritet EU-a.
 II. Prioriteti
 Prioriteti partnerstva trebali bi pridonijeti zadovoljavanju težnji naroda s obje strane Sredozemlja, osobito u osiguravanju socijalne pravde, primjerenih radnih mjesta, gospodarskog blagostanja i znatno boljih životnih uvjeta. Ključni su aspekti tih ciljeva uključivi rast koji se temelji na inovacijama, djelotvornom i participativnom upravljanju i koji je zasnovan na vladavini prava, ljudskim pravima i temeljnim slobodama, uključujući socijalna i radnička prava, zatim poboljšanje položaja žena radi postizanja rodne ravnopravnosti te prava djeteta. U prioritetima partnerstva uzimaju se u obzir i uloge EU-a i Egipta kao međunarodnih aktera i nastoji se povećati njihova bilateralna suradnja te regionalna i međunarodna suradnja. Bolja povezivost između EU-a i Egipta, pri čemu se ističu pametna mobilnost te automatizirana i elektronička mobilnost, digitalizacija i zeleno gospodarstvo, bit će važno sredstvo koje nudi nove mogućnosti suradnje u tom kontekstu. Provedba vodećih inicijativa gospodarskog i investicijskog plana nove agende za Sredozemlje, među ostalim putem inicijativa Tima Europa, doprinijet će ostvarenju Prioriteta partnerstva. Oni su važan dio suradnje EU-a s Egiptom i pomažu u zaštiti naših zajedničkih interesa i dobara na Sredozemlju.
 Pandemija bolesti COVID-19 opteretila je nacionalne zdravstvene sustave i snažno utjecala na gospodarstvo i društvo. EU i Egipat blisko će surađivati na dugoročnom socioekonomskom oporavku i održivom razvoju. Obje strane nastoje maksimalno poticati oporavak gospodarstava nakon pandemije bolesti COVID-19 i ublažiti moguće posljedice.
 Stoga će ideje vodilje partnerstva biti opći prioriteti navedeni u nastavku.
 1. Suvremeno održivo gospodarstvo i socijalni razvoj Egipta
 Kao ključni partneri EU i Egipat surađivat će u postizanju socioekonomskih ciljeva utvrđenih egipatskom „Strategijom održivog razvoja – Vizija za 2030.”, posebno se usmjeravajući na ono što je potrebno za održivi razvoj.
 a)Jačanje otpornosti, izgradnja blagostanja i potpora prelasku na digitalno i zeleno gospodarstvo
 Egipat se obvezao na postizanje dugoročne socioekonomske održivosti, među ostalim, stvaranjem okruženja koje više pogoduje uključivom rastu i stvaranju primjerenih i produktivnih radnih mjesta, osobito za mlade osobe i žene, uključujući i poticanjem uključivanja neformalnog sektora u formalno gospodarstvo. Za dugoročnu gospodarsku održivost to će uključivati mjere kojima se može stvoriti veći fiskalni prostor za bolju provedbu strategije održivog razvoja, daljnje reforme subvencija i oporezivanja, jačanje uloge privatnog sektora i poboljšanje poslovne klime da bi se privuklo više izravnih stranih ulaganja, uključujući i otvorenijom i održivijom trgovinskom politikom, podupirući njima ključne infrastrukturne projekte kao što je razvoj učinkovitog, pouzdanog i održivog prometnog sustava. S obzirom na značaj razvoja malih i srednjih poduzeća (MSP-ova) za održiv i uključiv rast, taj će sektor i dalje imati središnju ulogu u suradnji EU-a s Egiptom. Nadalje, EU će podupirati Egipat u nastojanjima za reformu javne uprave i dobro upravljanje, uključujući i promicanjem kvalitetnih statističkih podataka te uzimajući u obzir digitalnu revoluciju i povezane nove poslovne i društvene modele.
 EU će i dalje imati važnu ulogu u podupiranju poslovnog okruženja i održivog gospodarskog rasta, među ostalim provedbom konkretnih vodećih inicijativa u prioritetnim sektorima, kao što su: razvoj održivih vrsta prijevoza, infrastrukture javnog prijevoza i podupiranje prijelaza Egipta na električnu mobilnost. U skladu s ostvarivanjem egipatske Strategije održivog razvoja do 2030. EU će proširiti svoju potporu tranziciji Egipta na zeleno gospodarstvo, uključujući održiv razvoj poljoprivrednog sektora i vodnog gospodarstva. U tom će kontekstu EU podupirati i poboljšanje digitalne infrastrukture, a posebno univerzalni pristup poboljšanim, cjenovno pristupačnim i sigurnim mrežama, kao i bolju informiranost te razmjenu informacija i znanja o kibersigurnosnim prijetnjama.
 Prepoznajući važnost istraživanja i inovacija za napredak svojih društava, EU i Egipat nastavit će surađivati u nizu sektora u području istraživanja i inovacija te u unapređivanju digitalnih tehnologija, uključujući umjetnu inteligenciju i kibersigurnost, uz istodobnu zaštitu prava na privatnost. U tom su kontekstu Egipat i EU istaknuli svoj interes za jačanje suradnje u nizu relevantnih aktivnosti u području istraživanja i visokog obrazovanja, među ostalim u okviru programa Obzor Europa, Erasmus+, PRIMA i Regionalne platforme za istraživanja i inovacije Unije za Mediteran.
 S obzirom na neprocjenjivu i raznoliku baštinu Egipta te znatan doprinos kulturnog sektora i turizma gospodarskom razvoju zemlje, bruto domaćem proizvodu (BDP-u), zapošljavanju, državnim deviznim pričuvama i društvu u širem smislu, posebno će se istaknuti povezanost kulture, kulturne baštine i gospodarskog razvoja. EU i Egipat surađivat će, među ostalim, na utvrđivanju načina za zaštitu i očuvanje kulturne baštine, i materijalne i nematerijalne, te predložiti relevantne zajedničke mjere suradnje u tom području. Kako bi se odgovorilo na negativne posljedice pandemije bolesti COVID-19 u sektoru turizma u Egiptu, EU i Egipat surađivat će kako bi povećali mogućnosti u tom području.
 b) Trgovina i ulaganje
 EU i Egipat važni su trgovinski partneri. Dvije strane zajednički će utvrditi odgovarajuće pristupe za poboljšanje bilateralnih trgovinskih i ulagačkih odnosa, poboljšanje konkurentnosti i osiguravanje dostupnosti robe i usluga jedne strane na tržištu druge u skladu s propisima Svjetske trgovinske organizacije (WTO) i Sporazumom o pridruživanju između EU-a i Egipta te daljnjom integracijom Egipta u regionalne i globalne lance vrijednosti.
 EU i Egipat blisko će surađivati kako bi iznijeli zajedničke praktične prijedloge za pomoć Egiptu u povećanju njegove konkurentnosti i transparentnosti tržišta, jačanju postojećih trgovinskih i ulagačkih odnosa te osiguravanju da se odredbe o trgovini i tržišnom natjecanju iz Sporazuma o pridruživanju između EU-a i Egipta u potpunosti poštuju, a taj sporazum provodi na način koji omogućuje da se ostvari njegov puni potencijal. Kako bi se bolje zaštitilo zdravlje i sigurnost potrošača, EU će podupirati preobrazbu održivih prehrambenih sustava, kao i razvoj učinkovitih okvira za sigurnost potrošača, uzimajući u obzir propise WTO-a, međunarodno dogovorene sanitarne i fitosanitarne standarde te relevantna pravila i načela EU-a. Obje će strane blisko surađivati na privlačenju i jačanju europskih ulaganja, posebno na stvaranju poticajnog okruženja za ulaganja, i razmotriti mogućnosti kao što su gospodarska zona Sueskog kanala, otvorenija i održivija trgovinska politika i poboljšanje regulatornog okvira.
 EU će podupirati egipatske politike u promicanju e-trgovine, digitalne trgovine, regulacije tržišnog natjecanja i jačanja njegova ulagačkog potencijala poboljšanjem poslovne klime i razvojem egipatske strategije za zelenu informacijsku i komunikacijsku tehnologiju (IKT).
 c) Socijalni razvoj i socijalna pravda
 EU podupire nastojanja Egipta u promicanju i reformi socijalnog razvoja i socijalne pravde te smislenog i uključivog socijalnog dijaloga te prevladavanju društvenih i demografskih izazova povezanih s brzim porastom stanovništva, uključujući nestašicu vode i ranjivost u pogledu opskrbe hranom. To uključuje jačanje ljudskih resursa u zemlji, posebno mladih, žena i djece. EU će podupirati egipatska nastojanja u poticanju gospodarske i socijalne zaštite osoba u ranjivom položaju u Egiptu, posebno onih koje su izložene mogućim negativnim učincima gospodarskih reformi i posljedicama vanjskih šokova kao što je pandemija bolesti COVID-19 putem sveobuhvatnih mreža socijalne sigurnosti i ciljanih programa socijalne zaštite usklađenih s ciljevima inicijative za dostojanstven život (Haya Karima) i programa Takaful i Karama. Posebna pozornost posvetit će se poboljšanju položaja žena i jačanju uloge žena i djevojčica u društvu i gospodarstvu, kako je navedeno u Nacionalnoj strategiji za osnaživanje egipatskih žena do 2030. Nadalje, EU i Egipat nastavit će promicati uključiv ruralni i urbani socioekonomski razvoj, poboljšavati pružanje osnovnih usluga, podupirati moderno kvalitetno obrazovanje s ciljem da bude povezano s potražnjom na tržištu rada, zatim poboljšavati digitalne vještine i pismenost stanovništva, tehničko i strukovno osposobljavanje i zdravstveni sustav.
 EU i Egipat surađivat će u sektoru zdravstva kako bi se smanjio pritisak na zdravstvene usluge i cjepiva zbog bolesti COVID-19 i pružila potpora egipatskim ambicijama da postane regionalno središte za proizvodnju i izvoz u Afriku i na Bliski istok. EU će podijeliti svoje iskustvo u uspostavi uključivog zdravstvenog osiguranja i bolje zdravstvene skrbi.
 d) Energija, okoliš i klimatska politika
 EU i Egipat surađivat će u diversifikaciji izvora energije i prelasku na gospodarstvo s niskom razinom emisija, posebno se usmjeravajući na obnovljive izvore energije, mjere energetske učinkovitosti i postupan prelazak na niskougljične i održive vrste prijevoza na kopnu, u pomorskom prometu i civilnom zrakoplovstvu. EU će na zahtjev egipatske vlade poduprijeti Egipat u naporima koje ulaže u ažuriranje strategije integrirane energije radi ispunjavanja zahtjeva za održivi razvoj i smanjenje emisija stakleničkih plinova koji se postavljaju toj zemlji. Jačanje dijaloga o energiji i klimi između EU-a i Egipta pridonijet će utvrđivanju ključnih područja suradnje. To bi moglo uključivati potporu nastojanjima Egipta da postane energetsko čvorište u regiji, s naglaskom na obnovljivu energiju, stalnu suradnju u okviru Plinskog foruma istočnog Sredozemlja i provedbu uzajamno korisnih energetskih projekata, uključujući projekte međusobnog povezivanja Egipta i EU-a.
 EU i Egipat surađivat će i na zajedničkom istraživanju, razmjeni iskustava i najboljih praksi, prijenosu tehnologije i promicanju podregionalne suradnje (unutar Sredozemlja), vodeći računa o očuvanju sredozemnih morskih ekosustava.
 EU i Egipat pojačat će suradnju u promicanju koncepta ekoturizma, uključujući zaštitu bioraznolikosti u Egiptu i Sredozemnom moru, posebno u pogledu upravljanja prirodnim rezervatima i obnovi degradiranih prirodnih resursa.
 EU i Egipat surađivat će u promicanju djelovanja u području klime i okoliša kako bi se postigao održivi razvoj u skladu sa svojim obvezama u okviru UNFCCC-a, Pariškog sporazuma i odluka o klimi iz Glasgowa. EU će podupirati provedbu nacionalno utvrđenih doprinosa Egipta u području ublažavanja i prilagodbe, među ostalim financiranjem borbe protiv klimatskih promjena. Nadalje, EU i Egipat surađivat će da bi ostvarili ciljeve utvrđene, među ostalim, i Programom za održivi razvoj do 2030. i Okvirom iz Sendaija za smanjenje rizika od katastrofa.
 EU će podupirati egipatska nastojanja u području poticanja zelene tranzicije, stvaranja zelenog rasta i radnih mjesta, optimizacije potencijala i upotrebe vlastitih izvora energije, daljnju diversifikaciju svoje kombinacije izvora energije s pomoću energije iz obnovljivih izvora i energetsku učinkovitost, jačanje upravljanja i određivanje načina razvoja prihvatljivih za okoliš.
 EU će podupirati Egipat u promicanju održivog financiranja, uključujući zelene obveznice, u prihvaćanju standarda okolišne održivosti u njegovu domaćem portfelju ulaganja, kao i u jačanju njegovih kapaciteta za proizvodnju i izvoz obnovljive energije, posebno u obliku električne energije i vodika iz obnovljivih izvora.
 S obzirom na prijetnju nestašice vode na nacionalnoj i regionalnoj razini, EU će podupirati Egipat u upravljanju vodnim resursima, kao i u drugim područjima od zajedničkog interesa, kao što su očuvanje bioraznolikosti, sanitarne usluge, gospodarenje krutim otpadom, uključujući smanjenje industrijskih onečišćujućih tvari, kemikalije i gospodarenje opasnim otpadom, te u borbi protiv dezertifikacije i degradacije zemljišta. Egipat i EU razmatraju i mogućnosti predviđene u okviru Unije za Mediteran za suradnju u područjima klime, okoliša i plavoga gospodarstva.
 EU i Egipat ojačat će suradnju radi prelaska na održive prehrambene sustave, uključujući održivo upravljanje poljoprivredom i ribarstvom i očuvanje prirodnih čimbenika proizvodnje za veću sigurnost opskrbe hranom.
 2. Partnerstvo u vanjskoj politici
 a) Stabilizacija zajedničkog susjedstva i šire
 Sukobi i krize u sredozemnoj regiji ključna su prepreka političkoj stabilnosti i održivom razvoju. Stoga su zajednička nastojanja EU-a i Egipta na sprečavanju i rješavanju sukoba, promicanju suradnje u području sigurnosti, ublažavanju posljedica sukoba i rješavanju njihovih temeljnih uzroka najvažniji prioriteti za zaštitu naših naroda i omogućivanje njihova napretka. Partnerstvo između EU-a i Egipta važno je za stabilnost i blagostanje Sredozemlja, Bliskog istoka i Afrike, a suradnja između EU-a i Egipta i ostat će usmjerena na doprinos rješavanju sukoba, izgradnju mira, produbljivanje regionalne gospodarske integracije i bavljenje političkim i gospodarskim izazovima u tim regijama.
 S obzirom na strateško usmjerenje partnerstva, EU i Egipat obvezuju se na jačanje suradnje u vanjskoj politici na bilateralnoj, regionalnoj i međunarodnoj razini, posebno u UN-u i multilateralnim forumima, uključujući Uniju za Mediteran, Ligu arapskih država i Afričku uniju, čiji je Egipat član. EU i Egipat obvezali su se surađivati i u okviru godišnjih ministarskih sastanaka između EU-a i južnih partnera, kako je predloženo u Zaključcima Vijeća o obnovljenom partnerstvu s južnim susjedstvom – Nova agenda za Sredozemlje. Prioriteti uključuju nastavak potpore Izraelcima i Palestincima u postizanju rješenja u bliskoistočnom mirovnom procesu na temelju ključne uloge EU-a i Egipta u tom kontekstu. U istočnom Sredozemlju Egipat i EU i njegove države članice poboljšat će među ostalim regionalnu suradnju u skladu s međunarodnim pravom, uključujući Konvenciju Ujedinjenih naroda o pravu mora (UNCLOS). Egipat i EU zajednički će raditi na provedbi relevantnih rezolucija Vijeća sigurnosti, posebno o bliskoistočnom mirovnom procesu, Libiji i Siriji. Nadalje, Egipat je domaćin Centra Afričke unije za obnovu i razvoj nakon sukoba te sjedišta Lige arapskih država, s kojima će EU nastaviti produbljivati i širiti suradnju. Nadalje, EU i Egipat nastojat će ostvariti veću suradnju u multilateralnoj sferi te na glavnim regionalnim i međunarodnim izazovima koji utječu na obje strane, uključujući djelovanje u području klime.
 S obzirom na ključnu ulogu Egipta u globalnom razvoju i njegove daljnje ambicije u tom pogledu, jedan od ciljeva suradnje EU-Egipat bit će proširenje partnerstva EU-Egipat u široj regiji, među ostalim u Africi, u područjima od zajedničkog interesa i inicijativama kao što je Forum iz Aswana za održivi mir i razvoj. Postizanje međunarodnog sporazuma o pitanju etiopske brane što je prije moguće u skladu s Deklaracijom o načelima i međunarodnim pravom iz 2015. glavni je prioritet EU-a i Egipta kako bi se zaštitila sigurnost opskrbe vodom u Egiptu te promicali mir i stabilnost u široj regiji. Međunarodni sporazum koji se temelji na dogovoru postignutom pregovorima pridonijet će tome da se taj spor pretvori u priliku za privlačenje stranih ulaganja i povećanje stabilnosti za zemlje u regiji i milijune ljudi. EU je spreman poduprijeti proces pod vodstvom Afričke unije u suradnji s međunarodnim partnerima, uključujući EU, te imati aktivniju ulogu, ako je korisna i poželjna za sve strane, iznoseći svoje iskustvo u upravljanju zajedničkim vodnim resursima u skladu s međunarodnim pravom. Nadalje, EU i Egipat podupiru prijedloge za razvoj međuregionalne suradnje, uključujući trilateralnu suradnju u Africi.
 b) Suradnja u upravljanju krizom i odgovoru na krizu
 EU i Egipat pojačat će suradnju i savjetovanja te razmjenu iskustava u upravljanju krizama i njihovu sprečavanju, i bilateralno i na regionalnoj razini, među ostalim u okviru Međunarodnog centra za rješavanje sukoba, očuvanje mira i izgradnju mira u Kairu (CCCPA), kako bi se riješili složeni izazovi za mir, stabilnost i razvoj koji proizlaze iz sukoba, klimatskih promjena, prirodnih katastrofa i epidemija, među ostalim putem COVAX-a, u svojem zajedničkom susjedstvu i šire. Pojačat će se rad na otpornosti na klimatske promjene i prilagodbi tim promjenama, uključujući ulaganje u preventivne mjere i jačanje suradnje u području civilne zaštite i upravljanja rizicima od katastrofa.
 3. Unaprjeđenje stabilnosti
 Zajednički je cilj EU-a i Egipta stabilnost njihovih društava i šire regije. Ljudska prava – građanska, politička, gospodarska, socijalna, radna i kulturna prava kako su utvrđena međunarodnim pravom o ljudskim pravima, Ugovorom o Europskoj uniji i demokratskim načelima utvrđenima u Ustavu Egipta – ključna su za stabilnost obiju strana te su zajednička vrijednost i čine okosnicu suvremene demokratske države. Egipat i EU ponovno ističu svoju predanost daljnjem promicanju demokracije, temeljnih sloboda i ljudskih prava, rodne ravnopravnosti i jednakih mogućnosti kao ustavnih prava svih svojih građana, u skladu sa svojim međunarodnim obvezama kao osnovom za dugoročnu stabilnost i sigurnost. Egipat je poduzeo bitne korake ukidanjem izvanrednog stanja 2021. i izdavanjem egipatske Nacionalne strategije za ljudska prava (2021.–2026.). Nacionalnom strategijom, s četirima prioritetnim područjima, ponovno se potvrđuje egipatski nacionalni cilj ostvarivanja svih građanskih, političkih, gospodarskih, socijalnih i kulturnih prava radi postizanja stabilnosti, napretka i održivog razvoja u zemlji. U tom će kontekstu EU Egiptu pružati potporu u realizaciji tih prava i ciljeva.
 a)Dobro upravljanje i moderna demokratska država
 Egipat i EU ponovno ističu svoje zalaganje za odgovornost, vladavinu prava, potpuno poštovanje ljudskih prava i temeljnih sloboda te ispunjavanje zahtjeva svojih građana. Te obveze usmjeravaju daljnju potporu EU-a jačanju kapaciteta državnih institucija u Egiptu za učinkovitu reformu javnog sektora, čime se unapređuje sposobnost tijela kaznenog progona da osiguraju sigurnost za sve. U skladu s međunarodnim pravom i najboljom praksom EU i Egipat pojačat će suradnju u modernizaciji pravosudnog sektora i izgradnji kapaciteta, posebno u primjeni moderne tehnologije, borbi protiv korupcije, prijevara, pranja novca i rješavanju pitanja povrata prihoda od kaznenih djela. EU i Egipat razmotrit će i razvoj pravosudne suradnje u kaznenim i građanskim stvarima te pregovore o sporazumima o suradnji između Egipta i tijela EU-a za izvršavanje zakonodavstva. EU i Egipat također će surađivati kako bi osigurali visoku razinu zaštite osobnih podataka u skladu s međunarodnim standardima zaštite podataka.
 Parlamentarna suradnja EU-a i Egipta, uključujući i strukturirane razmjene među parlamentarnim odborima i skupinama, ojačat će koordinaciju i promicati uzajamno razumijevanje. EU će podupirati Egipat i u mjerama planiranja i pružanja javnih usluga na svim razinama, u daljnjem osiguravanju ravnopravnosti s obzirom na gospodarske, socijalne i političke mogućnosti te promicanju socijalne integracije svih osoba.
 b) Sigurnost i terorizam
 Sigurnost je zajednički cilj. Terorizam i nasilni ekstremizam koji može dovesti do terorizma prijetnja su društvenoj strukturi naroda s obje strane Sredozemlja. Velika su prijetnja sigurnosti i dobrobiti naših građana. Borba protiv tih prijetnji zajednički je cilj EU-a i Egipta, koji mogu surađivati na temelju sveobuhvatnog pristupa. Time bi se uklanjali temeljni uzroci terorizma uz potpuno poštovanje ljudskih prava i temeljnih sloboda kako bi se uspješno suzbila i spriječila radikalizacija te promicao socioekonomski razvoj. EU i Egipat slažu se da je potrebno surađivati kako bi se podržao međuvjerski dijalog s ciljem učvršćivanja načela ljudskog bratstva, što više ojačali zajednički temelji kulture mira uz istodobno odbacivanje nasilja među ljudima te promicala vjerska tolerancija i zaštitila sloboda vjeroispovijesti ili uvjerenja. EU i Egipat ostaju predani suradnji za borbu protiv ekstremizma i svih oblika diskriminacije, uključujući islamofobiju, rasizam i ksenofobiju.
 EU i Egipat pojačat će operativnu suradnju u područjima povezanima sa sigurnošću i borbom protiv terorizma, uključujući sigurnost zračnog prometa i sigurnosnu zaštitu, kao i sposobnost sprečavanja i borbe protiv transnacionalnog organiziranog kriminala, kao što su krijumčarenje migranata, trgovina ljudima, uključujući trgovinu djecom, trgovanje kulturnim dobrima i povrat kulturnih dobara kojima se nezakonito trguje u skladu s međunarodnim pravom, nezakonita trgovina drogom, financiranje terorizma i pranje novca.
 Obje strane suglasne su jačati suradnju u području provedbe Akcijskog programa UN-a za suzbijanje nezakonite trgovine malim i lakim oružjem, uključujući i razmjenom iskustava, osposobljavanjem i drugim aktivnostima izgradnje kapaciteta.
 c) Migracije i mobilnost
 EU i Egipat ističu važnost nastavka suradnje na zajedničkom učinkovitom i djelotvornom rješavanju problema nezakonitih migracija, kao i svih drugih aspekata migracija i mobilnosti, uključujući zakonite migracije, u skladu s nadležnostima EU-a i država članica, sveobuhvatnim, prilagođenim i uzajamno korisnim partnerstvima te u duhu političke izjave sa sastanka na vrhu u Valletti i Zajedničkog akcijskog plana iz Vallette, uzimajući u obzir i Komunikaciju Europske komisije o novom paktu o migracijama i azilu
 6
 .
 EU će nastaviti podupirati nastojanja egipatske vlade da ojača svoj okvir za upravljanje migracijama i azilom te pravodobno mobilizira financiranje u okviru relevantnih instrumenata. Izražavajući zadovoljstvo pozitivnim rezultatima Egipta u upravljanju nezakonitim migracijskim tokovima i nadovezujući se na njih, EU će nastaviti podupirati nastojanja Egipta u sprečavanju i suzbijanju nezakonitih migracija, jačanju upravljanja granicama, kao i borbi protiv trgovine ljudima i krijumčarenja ljudi, uključujući identifikaciju žrtava trgovine ljudima i pružanje pomoći tim žrtvama.
 EU i Egipat predani su zaštiti prava migranata, tražitelja azila i izbjeglica, uz potpuno poštovanje propisa o ljudskim pravima i prava o izbjeglicama. EU će nastojati poduprijeti i ojačati egipatske kapacitete za zaštitu tih prava, za pružanje zaštite u skladu s međunarodnim standardima, i pristup osnovnim uslugama, kao što su zdravstvo i obrazovanje, među ostalim za izbjeglice, migrante i tražitelje azila. EU će nastojati poboljšati suradnju s Egiptom u području dobrovoljnog preseljenja. EU i Egipat poticat će i olakšavati suradnju u području identifikacije, vraćanja, među ostalim u pogledu potpomognutog dobrovoljnog povratka, ponovnog prihvata i održive reintegracije nezakonitih migranata u njihovu zemlju podrijetla. EU i Egipat razmotrit će područja za suradnju u upravljanju granicama.
 Time će se dopuniti suradnja u rješavanju i suzbijanju temeljnih uzroka nezakonitih migracija i prisilnog raseljavanja iz trećih zemalja, posebno sukoba i nestabilnosti, nedovoljne razvijenosti, siromaštva i nezaposlenosti, te s radom na uklanjanju negativnih učinaka klimatskih promjena i suše. To će se, među ostalim, temeljiti na razvoju socioekonomskih prilika, posebno boljih perspektiva za mlade, putem inicijativa za otvaranje radnih mjesta u kontekstu oporavka od bolesti COVID-19.
 Uređena, sigurna, redovita i odgovorna mobilnost osoba, među ostalim u obrazovne svrhe, ali uz izbjegavanje odljeva mozgova, može doprinijeti razvoju vještina i znanja, što bi zauzvrat moglo doprinijeti razvoju Egipta. Njome se mogu uspostaviti i održive veze visokokvalificirane radne snage u EU-u i Egiptu u skladu s nadležnostima EU-a i njegovih država članica.
 III. Načela suradnje
 Promicanjem ljudskog faktora i međuljudskih kontakata te će se veze ojačati, čime će se ojačati partnerstvo EU-a i Egipta. Zajednička obveza i odgovornost prema Europljanima i Egipćanima ključan su aspekt Prioriteta partnerstva.
 Pitanja od zajedničkog interesa potrebno je rješavati i boljom regionalnom i podregionalnom suradnjom (jug – jug). U tom će pogledu EU i Egipat zajedno raditi u okviru Unije za Mediteran i preko Zaklade Anna Lindh, osobito u području međukulturnog dijaloga.
 Kultura dijaloga dokazala se kao vrijedno sredstvo za razvoj uzajamnog poštovanja. Od ključne će važnosti biti produbljivanje dijaloga o pitanjima kao što su demokracija, ljudska prava, socioekonomski razvoj, trgovina, ulaganja te regionalna i međunarodna pitanja od zajedničkog interesa. Dijalog će biti sredstvo za učvršćivanje partnerstva i analizu njegove dubine i postignuća.
 U skladu s prioritetima egipatske vlade, usmjerenost na mlade, na kojima počiva dugoročna stabilnost naših društava, i na žene prožima sve Prioritete partnerstva. Ključni je cilj osnažiti ih i dati im pravna i praktična sredstva koja će im omogućiti da preuzmu svoju ulogu u društvu aktivnim sudjelovanjem u gospodarstvu i upravljanju zemljom. EU i Egipat nastavit će razmjenjivati svoja iskustva u borbi protiv diskriminacije žena i nasilja nad ženama, promicanju rodne ravnopravnosti te promicanju uključenosti i pružanju prilika mladim osobama.
 EU i Egipat suglasni su da civilno društvo bitno i snažno doprinosi provedbi njihovih prioriteta partnerstva te transparentnom, participativnom upravljanju modernom i demokratskom državom te da može poduprijeti proces održivog razvoja koji je u tijeku u Egiptu. Surađivat će s civilnim društvom kako bi se djelotvorno dao doprinos procesu gospodarskog, političkog i socijalnog razvoja u skladu s Ustavom Egipta i odgovarajućim nacionalnim zakonodavstvom.
 IV. Zaključak
 U duhu dijeljene odgovornosti EU i Egipat zajednički su definirali ove Prioritete partnerstva. U korelaciji s preispitivanjem Agende za Sredozemlje i zaključaka Vijeća predviđa se preispitivanje u sredini programskog razdoblja 2024. kako bi se ocijenio učinak Prioriteta partnerstva i kako bi se oni prema potrebi prilagodili. Odbor za pridruživanje i Vijeće za pridruživanje i dalje će biti ključna tijela koja će provoditi ukupnu godišnju procjenu provedbe Prioriteta partnerstva.
 (1)
 JOIN(2021) 2 final
 (2)
 SWD(2021) 23 final
 (3)
 https://ec.europa.eu/neighbourhood-enlargement/news_corner/news/new-agenda-mediterranean-council-approves-conclusions-renewed-partnership-southern_en
 (4)
 Rezolucija UN-a 70/1 Promijeniti svijet:
 program održivog razvoja do 2030.
 (5)
 https://www.consilium.europa.eu/media/47296/1011-12-20-euco-conclusions-en.pdf
 (6)
 COM(2020) 609 final


type: caselaw

text:
 16.1.2017
 LT
 Europos Sąjungos oficialusis leidinys
 C 14/49
 2016 m. lapkričio 10 d. pareikštas ieškinys byloje De Geoffroy ir kt./Parlamentas
 (Byla T-788/16)
 (2017/C 014/59)
 Proceso kalba: prancūzų
 Šalys
 Ieškovai: Dominique De Geoffroy (Briuselis, Belgija) ir 14 kitų ieškovų, atstovaujamų advokatų N. de Montigny ir J.-N. Louis
 Atsakovas: Europos Parlamentas
 Reikalavimai
 Ieškovai Bendrojo Teismo prašo:
 —
 panaikinti 2016 m. kovo 21 d. paskelbtas Parlamento gaires dėl atostogų (Guidelines on leave);
 —
 panaikinti 2016 m. birželio 13 d. sprendimą, kuriuo atsisakoma suteikti Stéphane Grosjean prašomas atostogas;
 —
 panaikinti 2016 m. balandžio 12 d. sprendimą, kuriuo patenkintas Françoise Joostens atostogų prašymas, įskaitant vis dėlto 3,5 atostogų dienų kvotą;
 —
 panaikinti 2016 m. birželio 2 d. sprendimą, kuriuo atsisakoma suteikti Françoise Joostens prašomas atostogas;
 —
 bet kuriuo atveju priteisti iš atsakovo bylinėjimosi išlaidas.
 Ieškinio pagrindai ir pagrindiniai argumentai
 Grįsdami ieškinį ieškovai nurodo šešis pagrindus.
 1.
 Pirmuoju ieškinio pagrindu nurodoma, kad atsakovas visiškai nepateikė motyvų, nes neatsakė į ieškovų prieštaravimus dėl 2016 m. kovo 21 d. paskelbtų Parlamento Guidelines dėl atostogų (toliau – ginčijamos Guidelines).
 2.
 Antrasis ieškinio pagrindas susijęs su neteisėtumu grindžiamu prieštaravimu, nes ginčijamos Parlamento Guidelines buvo priimtos pažeidus Pareigūnų tarnybos nuostatus ir teises, suteiktas pagal vidaus teisės normas dėl atostogų valdymo, ir ieškovų įgytas teises.
 —
 Abu ieškovai, kuriems skirti trys ginčijami individualūs sprendimai, atitinkamai 2016 m. birželio 2 d., 2016 m. birželio 13 d. ir 2016 m. balandžio 12 d. sprendimai, kurių pirmieji du susiję su atsisakymu suteikti prašomas atostogas, o paskutiniu sprendimu nors ir patenkinamas vienas iš atostogų prašymų, įskaitoma vis dėlto 3,5 atostogų dienų kvota, nurodo tą patį ieškinio pagrindą, siekdami panaikinti šiuos sprendimus.
 3.
 Trečiasis ieškinio pagrindas susijęs su Parlamento darbuotojų nesikonsultavimu, kai buvo priimamos ginčijamos Parlamento Guidelines, o tai yra Europos Sąjungos pagrindinių teisių chartijos 27 straipsnio pažeidimas.
 4.
 Ketvirtuoju ieškinio pagrindu nurodomas pusiausvyros tarp institucijos interesų ir vertėjų interesų nebuvimas, proporcingumo principo nepaisymas, piktnaudžiavimas teise, vertinimo klaida ir gero administravimo ir rūpestingumo pareigos principų pažeidimas, kuriuos padarė institucija atsakovė priimdama ginčijamas Guidelines.
 5.
 Penktasis ieškinio pagrindas susijęs su vertėjų ir kitų pareigūnų ir laikinųjų darbuotojų diskriminacija, kurią sukėlė ginčijamų Guidelines priėmimas.
 6.
 Šeštasis ieškinio pagrindas susijęs su vienodo požiūrio ir nediskriminavimo principų pažeidimais, teisinio saugumo principo ir galimybės nuspėti minėtose Guidelines nurodytas išimtis ir specialius atvejus pažeidimais.